134 ALMINDELIG OVERSIGT 



Godthaab Lægedistrikt omfatter Godthaab og Frederikshaab Distrikter. 

 .Julianehaab Lægedistrikt omfatter Julianehaab og Nanortalik Distrikter. 



T hvert Lægedistrikt er ansat en af Kongen udnævnt Distriktslæge, der til- 

 lige er Inspektorens Raadgiver i alle Anliggender, som angaar Medicinalperso- 

 nalet eller den offentlige Sundheds- og Sygepleje. 



Distriktslægen fører Tilsyn med alt, hvad der henhører under Sundhedsvæ- 

 sen i Distriktet, og skal saavidt muligt hvert Aar besøge alle de i Lægedistriktet 

 værende Handelspladser samt faste og midlertidige Bopladser, hvor der opholder 

 sig indfødte, dels for at tilse de syge, dels for at skaffe sig Kendskab til Bebo- 

 ernes og Boligernes Sundhedsforhold. 



Saafremt epidemisk Sygdom udbryder i Distriktet, træffer han, om fornødent 

 paa egen Haand, indtil Inspektørens Approbation eller Bestemmelse indtræffer, 

 alle de Forholdsregler, som han anser for bedst egnede til Bekæmpelse af Syg- 

 dommen. 



Paa det Sted, hvor Lægen har fast Ophold, og forøvrigt ogsaa paa enkelte 

 andre større Pladser i Distriktet, findes Sygehuse med Operationsstue og Bade- 

 værelse. De bestyres af Lægen, med Assistance af dels danske, dels indfødte 

 Sygeplejersker. Paa de nyere Sygehuse er der Plads til 15 Patienter. Sygehus- 

 benyttelsen er tiltaget overordentlig stærkt i den senere Tid ; medens det for blot 

 10—15 Aar siden var meget vanskeligt og ofte umuligt at faa Patienter — ■ især 

 fra fjærnere Pladser — til at lade sig indlægge, volder dette nu kun sjældent Van- 

 skelighed, uagtet det som oftest ikke tillades dem at medtage deres Familie, 

 hvad tidligere var almindeligt. 



Lægebehandlingen er gratis saavel til de indfødte og de i offentlig Tjeneste 

 ansatte Evropæere, som til Patienter, der er ansat i Statens Skibe, 



Medicin udleveres gratis til alle. 



Paa større Pladser, hvor Lægen ikke er til Stede, har en dertil bemyndiget 

 Person Medicinen i sin Varetægt og uddeler denne paa Lægens Vegne og efter hans 

 Anvisning. 



Under Lægens Tilsyn staar Jordemodrene, idet han paaser, at der overalt i 

 Lægedistriktet kan ydes Fødselshjælp til dem, som maatte trænge dertil. Han 

 oplærer dertil egnede, yngre Gronlænderinder til Jordemødre og gør Indstilling 

 til Inspektoren om deres Anbringelse eller eventuelle Nedsendelse til Danmark 

 til yderligere Oplæring. 



De forholdsvis store Lægedistrikter bevirker, at Lægen maa tilbringe en Del 

 af sin Tid paa Rejser, der foretages om Sommeren med Motorbaad, om Vinteren 

 i Nordgrønland med Hundeslæde. Denne sidste Befordring bevirker, at man i 

 Nordgrønland den største Del af Aaret kan komme omkring til de enkelte Bopladser, 

 medens man i Sydgrønland over store Strækninger hindres i sine Rejser af Storisen. 



Paa afsides Steder ligger jævnlige Sygebesøg derfor udenfor Mulighedens 

 (irændser; dér er Lægens Opgave derfor indskrænket til, at komme til Stede under 

 særlige Epidemier, at søge at forbedre de hygiejniske Forhold og at give gode 

 Raad, naar han kommer dertil paa sine Rejser. 



